**TĂCERE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu întreba!

Cred că ți-ar fi teamă

Să deschizi uși, să desfaci lanțuri,

Ar ieși monștrii cu larmă

Din colțurile de suflet,

Unde au fost pedepsiți,

Țintuiți în hățuri...

Nu încerca să visezi la fluturi

Care-au încetat să mai zboare

Din floare-n floare către soare

Și-au părăsit ale dragostei culturi

Ce n-au ajuns a fi culese:

Plantații de fericire fără rod...

Nu întreba!

S-ar putea să te sperie răspunsul,

Căci dragostea moare de obicei

Odată cu apusul...

Nu întreba și nu răspunde!

Iubirii i-ar trebui bilete

Chiar de trenul în gară ar ajunge,

Nu privi în depărtări cu speranțe de prezent,

Dacă atunci când Ea te strigă

Tu rămâi tot un absent...

Nu mă întreba!

Îmi e frică să-ți răspund!...